જયસિંહને પાછા પગલા ભરવા પડ્યા. એનાથી તો રેશમ પ્રત્‍યેનું ખુનનસ બેવડાઇ ઉઠ્યુ. જોકે એ ધારેત તો રીવોલ્‍વરની એક જ ગોળીથી, ધારીયાના એક જ ઘાથી… તલવારના એક જ ઝાટકાથી રેશમને પતાવી શકેત પણ ના… વેર વાળવા માટે એ કોઇ નવો જ કિમીયો શોધી રહ્યો હતો. જયસિંહને મનોઃસ્થિતિ તેનો એક ખાસ માણસ જોરૂભા જાણતો હતો. એક દિવસ એણે કહ્યુઃ જયુભા, તમે મેરીયા ભૂવાને બોલાવો, એણે મેલડી સાધી છે ઉડતા પંખી પાડે એવો છે. તમારુ કાર્ય સિધ્‍ધ થઇ જશે.